Държавен вестник, бр. 25, 2015 г., стр. 129

БРОЙ  25	
Д Ъ Р Ж А В Е Н  В Е С Т Н И К 	
СТР.  129  
(B)	При спазване на разпоредбите на бук­
ва (C) по-долу, Амортизационната сума, 
посочена в документа на тази Облига­
ция, ще бъде предвидената Окончателна 
сума на обратно изкупуване на тази Об­
лигация на Датата на падежа, дискон­
тирана с годишна ставка (изразена като 
процент), равна на Амортизационната 
норма (която, ако не е посочена върху 
документа, ще бъде процент, при кой­
то да се получи Амортизационна сума, 
посочена в документа, равна на емиси­
онната стойност на Облигациите, ако 
същите бяха обратно дисконтирани към 
тяхната емисионна стойност на Датата 
на емитиране), натрупвана ежегодно.
(C)	Ако Сумата на предсрочното обратно 
изкупуване, дължима във връзка с така­
ва Облигация при обратното є изкупу­
ване съгласно Условие 6(c) или Условие 
6(d) или след като същата стане изис­
куема и платима по начина, предвиден 
в Условие 10, не бъде платена, когато 
стане изискуема, Сумата на предсроч­
ното обратно изкупуване, изискуема и 
дължима по отношение на тази Облига­
ция, ще бъде Амортизационната сума, 
посочена в документа за тази Облига­
ция съгласно определението в буква (B) 
по-горе, освен доколкото този параграф 
поражда действие така, както ако дата­
та, на която Облигацията стане изис­
куема и дължима, е Съответната дата. 
Изчисляването на Амортизационната 
сума, посочена в документа в съот­
ветствие с тази буква, ще се извършва 
(преди и след решението) до Съответ­
ната дата, освен ако Съответна дата се 
пада на или след Датата на падежа, в 
който случай изискуемата и дължима 
сума ще бъде предвидената Окончател­
на сума на обратно изкупуване на тази 
Облигация на Датата на падежа заедно 
с лихвите, които бъдат начислени в съ­
ответствие с Условие 5(c).
В случай че такова изчисление следва 
да се направи за период, по-кратък от 
една година, то следва да се направи 
въз основа на Конвенцията за отчитане 
на дните, посочена върху документа.
(ii)	Други Облигации: Сумата на предсрочното 
обратно изкупуване, дължима по отноше­
ние на Облигация (различна от Облига­
ции, описани в т. (i) по-горе), при обратно 
изкупуване на тази Облигация в съответ­
ствие с Условие 6(c) или Условие 6(d) или 
след като стане изискуема и дължима в 
съответствие с предвиденото с Условие 10, 
ще бъде Окончателната сума на обратно 
изкупуване, освен ако не е посочено друго 
върху документа.
(c)	Обратно изкупуване по избор на Емитента: 
Ако в документа е посочена Кол-опция, Еми­
тентът може, след като отправи неотменимо 
предизвестие до Облигационерите от най-мал­
ко 15 дни и не повече от 30 дни (или такъв 
друг период на предизвестието, какъвто бъде 
посочен върху документа), да изкупи обратно 
всички или някои (ако е предвидено) от Об­
лигациите на Датата за обратно изкупуване. 
Всяко подобно обратно изкупуване на Обли­
гации ще се извършва срещу тяхната Сума на 
обратно изкупуване по избор, посочена вър­
ху документа (която може да бъде Сумата на 
предсрочното обратно изкупуване (описана в 
Условие 6(b) по-горе) заедно с лихвата, начис­
лена до датата, определена за обратно изку­
пуване. Всяко такова обратно изкупуване или 
упражняване на опция трябва да е свързано 
с Облигациите с номинална стойност, които 
да са най-малко равни на Минималната сума 
на обратно изкупуване, която ще се изкупу­
ва обратно, посочена върху документа, и не 
по-висока от Максималната сума на обратно 
изкупуване, която ще се изкупува обратно, по­
сочена върху документа.
Всички Облигации, по отношение на които се 
отправят такива предизвестия, се изкупуват 
обратно на датата, посочена в уведомлението 
в съответствие с настоящото Условие.
В случай на Частично обратно изкупуване, 
предизвестието до Облигационерите трябва да 
съдържа и номерата на сертификатите на Об­
лигациите на приносител, или в случаите на 
Поименни облигации – да посочват номинал­
ната стойност на издадените Поименни обли­
гации, както и титулярите на тези Поименни 
облигации, които ще бъдат изкупувани обрат­
но и които следва да са издадени на такова 
място и по такъв начин, който да бъде спра­
ведлив и разумен при дадените обстоятелства, 
като се отчитат преобладаващо приложимите 
пазарни практики при спазване на приложи­
мите закони и изискванията на фондови борси 
или други компетентни органи. 
(d)	Обратно изкупуване по избор на Облигацио­
нерите: Ако върху документа е посочена Пут-
опция, Емитентът се задължава по избор на 
титуляря на тази Облигация, след като титу­
лярят на Облигацията отправи предизвестие 
със срок от най-малко 15 дни и не повече от 
30 дни до Емитента (или такъв друг период 
на предизвестието, който бъде посочен върху 
документа), да изкупи обратно тази Облига­
ция на Датата(ите) за обратно изкупуване по 
избор срещу Сумата за обратно изкупуване по 
избор, посочена върху документа (която може 
да бъде Сумата на предсрочното обратно из­
купуване (съгласно описанието в Условие 6(b) 
по-горе), заедно с лихвата, начислена до дата­
та, определена за обратно изкупуване.
За да упражни тази опция, титулярят след­
ва да депозира (за Облигации на приносител) 
тази Облигация (заедно с всички непадежира­
ли Разписки и Купони и незаменени Талони) 
при Платежен агент или (за Поименни обли­
гации) – Сертификатът, удостоверяващ тази 
Облигация(и) при Регистратора или Агент по 
прехвърлянето в определения му офис, заедно 
с надлежно попълнено Уведомление за упраж­
няване на право („Уведомление за упражнява­
не на право на опция“) върху формуляра, кой­